open-index/open-wikipedia-markdown huggingface dataset:
Ilmari Talvitie

**Matti Ilmari Talvitie** (30.  lokakuuta 1892 Ilmajoki – 8. syyskuuta 1959 Seinäjoki) oli suomalainen varatuomari, asianajaja ja kolmen sodan veteraani. Hän toimi Lapuan liikkeessä ja kenttätykistöpatterin päällikkönä talvi- ja jatkosodissa. Jatkosodassa Talvitie haavoittui vaikeasti, menettäen vasemman käden ja toisen jalan. Sotilasarvoltaan Talvitie oli majuri.

## Lähteet
Rachel Roberts (malli)

**Rachel Roberts** (s. 8. huhtikuuta 1978) on kanadalainen malli ja näyttelijä. Hän syntyi Vancouverissa, Brittiläisessä Kolumbiassa. Roberts on esiintynyt lukuisissa mainoskampanjoissa, ja hän tuli tunnetuksi roolistaan yhdysvaltalaisesta elokuvasta *[[Simone (elokuva)|Simone]]*. Sittemmin Roberts on esiintynyt televisiosarjoissa. Roberts on naimisissa elokuvantekijä Andrew Niccolin kanssa.

Rachel aloitti uransa vain 16-vuotiaana ja muutti Kanadasta New York Cityyn.

## Lähteet

## Aiheesta muualla
*
Yön väreet

**Yön väreet** (engl. *Color of Night*) on vuonna 1994 ensi-iltansa saanut eroottinen jännityselokuva. Elokuvan pääosia esittävät Bruce Willis, Jane March, Ruben Blades, Lesley Ann Warren, Scott Bakula ja Brad Dourif. Elokuvan on ohjannut Richard Rush. Elokuva oli taloudellinen floppi ja voitti Razzie-palkinnon huonoimmasta kuvauksesta.

## Näyttelijöitä

## Aiheesta muualla
*
Torre Caja Madrid

**Torre Caja Madrid** on 49-kerroksinen pilvenpiirtäjä Madridin kaupungissa Espanjassa. Torre Caja Madrid on 248 metriä korkea, joka tekee siitä Espanjan toiseksi korkeimman rakennuksen  Torre de Cristalin jälkeen. Torre Caja Madrid tunnettiin alun perin nimellä Torre Repsol, koska siitä piti tulla Repsol YPF -yhtiön päämaja, mutta Caja Madrid -yhtiö osti sen 815 miljoonalla eurolla vuonna 2007.

Rakennus rakennettiin vuosien 2004–2008 aikana. Sen suunnitteli brittiläinen arkkitehti Norman Foster, ja se on toimistokäytössä.

## Lähteet

## Aiheesta muualla
Nokia C2-00

**Nokia C2-00** on matkapuhelinvalmistaja Nokian valmistama kesäkuussa 2010 julkaistu kahdella SIM-korttipaikalla varustettu matkapuhelin, joka oli suunnattu kehittyville markkinoille. Sen hintaluokka oli 40–50 euroa ilman veroja.

## Tietoja
### Virranhallinta
* 1 020 mAh BL-5C-akku

### Sähköposti ja viestintä
* Nokia Messaging Service
* Tuetut sähköpostiprotokollat: SMTP, IMAP4 ja POP3
* MMS

### Internetselain
* Opera Mini 4.0

### Muut sovellukset
* Kalenteri, muistio, äänitys, laskin ja kello

### Muuta
* Värivaihtoehdot: dynaaminen harmaa, musta, lumenvalkoinen, tummansininen ja magenta

## Lähteet
* Nokia C2-00 specifications - Nokia Middle East & Africa 
* Esittelyssä kaksi uutta dual-SIM-puhelinta: Nokia X1-01 ja C2-00 - Nokia Ääni, Nokian oma blogi  
* Nokia C2-00 - GSMArena
Luettelo televisiosarjan NCIS Rikostutkijat jaksoista

Luettelo televisiosarjan NCIS Rikostutkijat jaksoista.

## Jaksoluettelo
### Ensimmäinen tuotantokausi (2003–2004)

### Toinen tuotantokausi (2004–2005)

### Kolmas tuotantokausi (2005–2006)

### Neljäs tuotantokausi (2006–2007)

### Viides tuotantokausi (2007–2008)

### Kuudes tuotantokausi (2008–2009)

### Seitsemäs tuotantokausi (2009–2010)

### Kahdeksas tuotantokausi (2010–2011)

### Yhdeksäs tuotantokausi (2011–)
Oi, kallis Suomenmaa

**Oi, kallis Suomenmaa** on suomalainen elokuva vuodelta 1940. Sen on ohjannut Wilho Ilmari ja käsikirjoittanut Mika Waltari.

Elokuva valmistui välirauhan aikana. Korostetun tunteelliseksi ja isänmaalliseksi, jopa paatokselliseksi luonnehdittu elokuva kertoo karjalaisevakoista uuden elämän alussa sekä rintamalta palanneen miehen ja nuoren opettajattaren rakkaustarinan. Keskeisiä henkilöitä ovat rintamamiehet Eino (Eino Kaipainen) ja Janne (Vilho Auvinen) ja kanteleensoittaja Karjalan-Aku (Toppo Elonperä). Eino rakentaa uutta elämää äitiään muistaen, Annikki (Ansa Ikonen) auttaa hädänalaisia.

## Näyttelijät

## Lähteet
Donald Pettit

**Donald ”Don” Roy Pettit** (s. 20. huhtikuuta 1955) on yhdysvaltalainen kemiantekniikan insinööri ja NASAn astronautti. Hän vietti ISS-avaruusaseman kolmihenkisen miehistön Retkikunta 6:n jäsenenä puoli vuotta avaruusasemalla 2002–2003. Hän oli myös Retkikunta 30:n ja Retkikunta 31:n miehistössä 2011–2012.

Pettit on partiolainen (*Eagle Scout*) kuten moni muu astronautti. Hän suoritti kemiantekniikan alemman insinööritutkinnon  Oregon State Universityssä vuonna 1978 ja tohtorintutkinnon Arizonan yliopistossa 1983. Hän työskenteli tiedemiehenä Los Alamos National Laboratoryssa vuoteen 1996, jolloin hänet hyväksyttiin astronauttikoulutukseen. Pettit on naimisissa ja hänellä on kaksi poikaa.

## Ura astronauttina
Pettit laukaistiin ensimmäiselle avaruuslennolleen 24. marraskuuta 2002 avaruussukkulalennolla STS-113 *[[Endeavour]]* kohteenaan ISS-avaruusasema, minkä Retkikunta 6:n miehistöön hän liittyi tehtäväspesialistiksi. Asemallaoloaikanaan hän osallistui kahdelle avaruuskävelylle, joilla asennettiin aseman ulkoisia tiedelaitteita. Vapaa-aikanaan hän suoritti ja videoi tieteellisiä kokeita muun muassa nesteillä, jotka NASA julkisti (”Saturday Morning Science Videos”). Pettit palasi Maahan 4. toukokuuta 2003 lennolla Sojuz TMA-1.

Marraskuussa 2006 – tammikuussa 2007 Pettit osallistui Kansallisen tiedesäätiön rahoittamaan Etelämantereelta meteoriittinäytteitä keräävän tiedeohjelman (ANSMET) näytteidenkeruuseen.

Pettit osallistui seuraavaksi ISS-aseman tarviketäydennyslennolle STS-126 *Endeavour* (15.–30.11.2008) tehtäväspesialistina. Hän vietti lähes 16 vuorokautta lennolla.

Avaruusasemalla Pettit kehitti aseman varaosista Maata kuvaavan kameran kohteenseurantamekanismin ja lennolla STS-126 painottomuudessa käytettävän kahvikupin (”zero-g cup”) mikä ei vaatinut pillin käyttöä vaan hyödynsi pintajännitystä.

21. joulukuuta 2011 hänet laukaistiin lennolla Sojuz TMA-03M uudelle puolivuotiskaudelle avaruusaseman Retkikunta 30:n ja Retkikunta 31:n miehistön jäsenenä. Hän palasi Maahan 1. heinäkuuta 2012 lennolla Sojuz TMA-03M.

## Lähteet

## Aiheesta muualla

*NASA:n elämäkertasivut
*Spacefact.de:n elämäkertasivut
*Pettit Twitterissä
*Retkikunta 30:tä edeltänyt haastattelu  (1.11.2011) 
*STS-126:n lähtöä edeltänyt haastattelu  (31.10.2008) 
*Don Pettitin NASAn blogi 
* Don Pettit's Space Chronicles on Ice
Jakutian aurinko

**Jakutian aurinko** on Olli Heikkosen vuonna 2000 ilmestynyt esikoisrunokokoelma. Teos sai Helsingin Sanomain kirjallisuuspalkinnon.

## Lähteet

## Aiheesta muualla
* Olli Heikkonen: Miten esikoiskirjani on syntynyt. Tuli & savu 2/2000. 
* Jani Saxell: Pysähtyneisyys ja liike. Kiiltomato.net 20.6.2000.
* Irma Stenbäck: Jakutian aurinko kutsuu runokokoukseen. Helsingin sanomat 17.11.2000.
* Maaria Pääjärvi: Hyvän maun runoutta: 2000-luvun kevytmodernismi. Kritiikin uutiset 1/2011.
Oi kallis Suomenmaa

**Oi kallis Suomenmaa** on kuoronjohtaja Heikki Klemetin sanoittama ja kansanlaulun sävelmään sovittama suomalainen isänmaallinen kuorolaulu, alun perin sotilasmarssi. Sävyltään harras kappale tuli erityisen tunnetuksi sotavuosina sankarivainajien hautajaisissa.

Sävelmä on alkujaan 1700-luvulta oleva kansanlaulu. Klemetin versiosta muutamalla tahdilla poikennutta alkuperäistä sävelmää käytettiin häämarssina. Kansakoulunopettaja K. W. Hanell toimitti sen nuotit 1870-luvulla Suomalaisen Kirjallisuuden Seuralle (SKS). Ne julkaistiin vuonna 1893 Ilmari Krohnin toimittamassa ja SKS:n julkaisemassa *Suomen kansan sävelmiä* -teossarjan kolmannessa osassa (julkaistu myöhemmin uudelleen nimellä *Vanhoja pelimannisävelmiä*) numerolla 648.

Suomen sisällissodan jälkeen Klemetti sävelsi ja sovitti puolustusvoimien ylikapellimestarin Aleksei Apostolin pyynnöstä valkoiselle armeijalle 13 isänmaallista marssilaulua. Varsinaisena tilaajana oli sotaministeriön perustama Sotilassoittokuntien Järjestelytoimikunta, johon Apostol kuului. Toimikunta halusi joukko-osastojen kunniamarsseiksi vanhoja suomalaisia kansanmarsseja, joten Klemetti etsi SKS:n teossarjasta sopivia melodioita ja tarvittaessa paranteli niitä. Nimettömästä häämarssista syntyi pienin muutoksin ”Oi kallis Suomenmaa”, joka oli vuosina 1919–1936 Kenttätykistörykmentti 3:n ja vuosina 1936–1939 Huoltopataljoonan kunniamarssina. Klemetti muokkasi laulusta myös hymninä esitettävän kuorosovituksen. Sen sanat julkaistiin ensi kerran vuonna 1920 ilmestyneessä Klemetin runokokoelmassa *Mietteitä, mielialoja*. Kuoroversio sai ensiesityksensä 10. heinäkuuta 1920 Isossakyrössä Napuen taistelun muistomerkin paljastustilaisuudessa.

Laulua tekivät alun perin tunnetuksi erityisesti suojeluskuntien mieskuorot, mutta toisen maailmansodan aikana se tuli sotilashautajaisista tutuksi kaikille suomalaisille. Se on laulettu useiden Suomen presidenttien hautajaisissa, ainakin Kyösti Kallion, Lauri Kr. Relanderin, Urho Kekkosen, Mauno Koiviston ja Martti Ahtisaaren. Se on myös tapana esittää puhallinorkesterilla ulkomaisten valtiovieraiden käydessä Helsingin Hietaniemen hautausmaan sankarihaudoilla. Kolme laulun säettä on kaiverrettu Hietaniemen hautausmaalle haudatun Klemetin hautakiveen.

## Lähteet

## Aiheesta muualla
*Alkuperäisen kansansävelmän nuotit Suomen Kansan eSävelmät
Kuinka maa muuttui musiikiksi

**Kuinka maa muuttui musiikiksi** on Olli Heikkosen vuonna 2003 ilmestynyt toinen runokokoelma.

## Lähteet

## Aiheesta muualla
* Kristiina Kosunen: Sävelet odottavat kuulijaa. Kiiltomato.net 15.2.2004.
Triin Aljand

**Triin Aljand** (s. 8. heinäkuuta 1985 Tallinna, Viron SNT, Neuvostoliitto) on virolainen uimari. Hän edustaa seuratasolla *Keila Swimclub*ia.

Aljand edusti Viroa vapaa- ja/tai perhosuinnissa Ateenan vuoden 2004, Pekingin 2008 ja Lontoon 2012 kesäolympialaisissa. Hänen paras sijoituksensa olympiatasolla on 19. sija 50 metrin vapaauinnista Lontoosta. Pitkän radan EM-kilpailuista Aljand on saavuttanut hopean 50 metrin perhosuinnissa, ja lyhyen radan EM-kilpailuista hän on saavuttanut sekä 50 metrin perhosuinnissa että 50 metrin vapaauinnissa yhden hopea- ja yhden pronssimitalin.

Aljandin veli Martti Aljand on myös olympiatason uimari ja arvokisamitalisti. Sisarusten isoäiti Ulvi Voog (o.s. Indrikson) ui Neuvostoliiton joukkueessa Rooman kesäolympialaisissa 1960.

## Lähteet
* Triin Aljand Biography and Olympic Results  Olympics at Sports-Reference.com 
* Profiili swimrankings.net-sivustolla
Jäätikön ääri

**Jäätikön ääri** on Olli Heikkosen vuonna 2007 ilmestynyt kolmas runokokoelma.

## Lähteet

## Aiheesta muualla
* Esa Mäkinen: Paluu nostalgia-Suomeen. *Helsingin Sanomat* 19.9.2007.
* Anna Saari: Vieraana maailmassa . *Keskipohjanmaa* 21.10.2007.
* Silene Lehto: Viikon kirja: Jäätikön ääri. Helsingin kaupunginkirjasto.
Michelle Fairley

**Michelle Fairley** (s. 17. tammikuuta 1964) on pohjoisirlantilainen näyttelijä.

Fairley syntyi vuonna 1964 Ballycastlen kylässä Pohjois-Irlannissa. Hän tutustui näyttelemiseen teini-ikäisenä Ulster Youth Theatren riveissä. Asuttuaan muutamia vuosia Belfastissa ja oltuaan siellä mukana amatööriteatteritoiminnassa ystävänsä Conleth Hillin kanssa hän lähti Manchesteriin opiskelemaan teatteria. Vuonna 1986 Fairley sai roolin Christina Reidin näytelmästä *Joyriders* ja muutti Lontooseen, missä hän on asunut siitä lähtien.

Vuonna 2008 Fairley oli Laurence Olivier -palkintoehdokkaana sivuosastaan Emiliana Donmar Warehousen teatteriproduktiossa Shakespearen *[[Othello]]sta*.

Maaliskuussa 2010 Fairley valittiin Catelyn Starkin rooliin HBO:n televisiosarjassa *[[Game of Thrones]]*. Hän korvasi roolissa Jennifer Ehlen, joka oli näytellyt osaa sarjan alkuperäisessä pilotissa. Sarjan ensimmäinen tuotantokausi esitettiin Yhdysvalloissa keväällä 2011.

Fairley on esiintynyt myös muutamassa Hollywood-elokuvassa, kuten *[[Marokko 1972]]* (1998) ja *[[The Others]]* (2001). Hän esiintyy pienessä roolissa elokuvassa *[[Harry Potter ja kuoleman varjelukset, osa 1]]* (2010) Hermione Grangerin äitinä.

Fairley esittää *[[24 – Lontoo]]* -televisiosarjassa terroristiäitiä.

## Lähteet

## Aiheesta muualla
*
David Brooks

**David Brooks** tarkoittaa seuraavia henkilöitä: 

* David Brooks (s. 1961), yhdysvaltalainen toimittaja
* David Allen Brooks (s. 1947), yhdysvaltalainen näyttelijä
* David Constantine Brooks (s. 1981), taiteilijanimeltään Mavado, jamaikalainen reggaemuusikko
* David Brooks (s. 1997), walesilainen jalkapalloilija.
Paini kesäolympialaisissa 1920 – vapaapainin 67,5 kg

Vapaapainin 67,5 kg sarjaan Antwerpenin olympiakisoissa osallistui 9 painijaa kuudesta eri maasta. Kukin maa sai asettaa enintään kaksi painijaa samaan sarjaan. Vapaapaini oteltiin normaalina cup-kilpailuna, jossa välierien hävinneet ottelivat pronssista.

Kevyen sarjan finaaliin selvisivät Ruotsin Svensson ja Suomen Anttila. Puhtaasti kreikkalais-roomalaisissa loppuotteluissa Anttila otti kultamitalin voitoin 2-1. Anttila ei ollut koskaan paininut kansainvälisissä otteluissa eikä ollut alkuunkaan perillä vapaapainista.

## Ottelut

## Lopullinen järjestys

## Lähteet

* sports-reference 
* Antwerpenin kisojen tuloksia puolan kielellä 
* Martti Jukola: Suuri Olympiakirja, WSOY 1952
Markkinaosuus

**Markkinaosuus** tarkoittaa yrityksen tai sen tuotteen myynnin osuutta määritellyllä ajanjaksolla verrattuna kaikkien kilpailijoiden yhteenlaskettuun myyntiin. Markkinaosuus mainitaan prosentteina. Markkinaosuutta voidaan mitata myytyjen yksiköiden tai myynnin rahallisen arvon mukaan.
Lorraine Hansberry

**Lorraine Hansberry** (1930 Chicago – 1965 New York) oli yhdysvaltalainen näytelmäkirjailija. Hänen isänsä voitti rotuerottelun vastaisen oikeudenkäynnin Illinoisin korkeimmassa oikeudessa, ja Hansberryn näytelmä *A Raisin in the Sun* (1959) perustuu löyhästi tähän tapaukseen. *A Raisin in the Sun* oli ensimmäinen Broadwaylla tuotettu mustan naisen kirjoittama draama. Se toi kirjoittajalleen New York Drama Critics’ Circlen palkinnon. Hansberryn toista näytelmää (*The Sign in Sidney Brustein's Window*) alettiin esittää Broadwaylla vuonna 1964, ja esitykset jatkuivat kirjailijan kuolinyöhön saakka. 

Hansberry opiskeli kahden vuoden ajan Wisconsinin yliopistossa. Hän muutti vuonna 1950 New Yorkiin. Kirjoittamisen ohella hän myös maalasi.

Hansberry oli naimisissa Robert Nemiroffin kanssa, mutta erosi kolme vuotta ennen kuolemaansa ja eli sittemmin avoimesti lesbona Greenwich Villagessa. Hänen kuolemansa 34-vuotiaana aiheutti haimasyöpä, joka oli todettu vuonna 1963. Nemiroff kokosi hänen kirjoituksistaan näytelmän *To Be Young, Gifted and Black*, joka esitettiin Broadwayn ulkopuolella vuonna 1969. Hän myös julkaisi Hansberryn tuottamatta jääneet teokset *Les Blancs*, *The Drinking Gourd* ja *What Use Are Flowers* vuonna 1972.

Hansberry kiinnostui Afrikasta jo varhain. Hän kuvaa teoksissaan sekä mustaihoisia että muita ihmisiä, jotka puolustavat omaansa ja muiden kunniaa.

## Lähteet
Ihmisen paluu

**Ihmisen paluu** on Jack Vancen tieteisnovellien kokoelma, joka ilmestyi Tampereen Science Fiction seuran kustantamana 1999. Kokoelman on toimittanut Markku Sadelehto ja suomentanut Matti Rosvall. Teos sisältää neljä Vancen novellia ja yhden pienoisromaanin sekä toimittajan jälkisanat.

## Sisällys
* ”Galaksin aivot” (Brain of the Galaxy, 1951)
* ”Kuunkoi” (The Moon Moth, 1961)
* ”Kaita maa” (The Narrow Land, 1967)
* ”Ihmisen paluu” (The Men Return, 1957)
* ”Viimeinen linna” (The Last Castle, 1966)

## Lähteet

## Aiheesta muualla
* M. G. Soikkeli: Fantasian viisi pääväriä. *Aikakone* 5.7.1999.
* Putte Wilhelmsson: Jack Vance on scifi-klassikko, jota ilman Tähtien sotaa ei otettaisi niin vakavasti. *Helsingin Sanomat* 6.8.1999.
Vladimir Durdin

**Vladimir ”Papa” Durdin**  (21. huhtikuuta 1956 – 27. toukokuuta 1990) oli neuvostoliittolainen jääkiekkoilija. Kansallisuudeltaan hän oli latvialainen.

## Peliura
Durdin pelasi yhtä kautta lukuun ottamatta koko uransa Neuvostoliiton mestaruussarjassa Riian Dynamon joukkueessa. Parhaaksi saavutukseksi jäi hopeasija kaudella 1987–1988. Durdin pelasi seurassa yhteensä 11 kautta ja 496 ottelua, tehden niissä tehopisteet 53+66=119.

Neuvostoliiton A-maajoukkueeseen Durdinia ei milloinkaan valittu, mutta hän oli kaudella 1978–1979 mukana Pohjois-Amerikassa vierailleessa *Soviet All-Stars* -kokoonpanossa. Se pelasi NHL:n kanssa kilpailleen, sittemmin lakkautetun WHA-liigan seuroja vastaan. Joukkuetta edusti myös useampi Neuvostoliiton A-maajoukkueessa esiintynyt huippukiekkoilija, kuten Sergei Kapustin, Viktor Tjumenev, Vladimir Myškin ja Irek Gimajev. Lisäksi hän pelasi näytösotteluita Dynamon kanssa useita eri NHL-joukkueita vastaan.

Kaudeksi 1989–1990 Durdin teki sopimuksen I divisioonaan pudonneen Porin Ässien kanssa. Ässät nousi välittömästi takaisin SM-liigaan, häviämällä kauden aikana ainoastaan neljä ottelua. Durdin muodosti Ässien pelätyn ykköskentällisen yhdessä Arto Javanaisen, Arto Heiskasen, Aleksejs Froļikovsin ja Tapio Levon kanssa. Heidät valittiin kaikki myös I divisioonan tähdistökentälliseen. Durdin teki 43:ssa ottelussa pisteet 14+35=49. Plus/miinus-tilastoon hän sai lukemat +83.

## Auto-onnettomuus
Huhtikuussa 1990 Durdin jatkoi sopimustaan Ässien kanssa vuodella. Toukokuun lopussa hän lähti viettämään kesälomaa kotikaupunkiinsa Riikaan. Muutama kymmenen kilometriä ennen perille saapumista Durdinin sukulaismiehen ohjaama henkilöauto suistui tieltä kohtalokkain seurauksin. Durdin kuoli onnettomuudessa välittömästi. Elokuussa Ässät kohtasi Durdinin muisto-ottelussa hänen entisen seuransa Riian Dynamon.

Durdinin poika Sergei Durdin (s. 1.1.1980) on pelannut Pohjois-Amerikassa muun muassa IHL- ja AHL-liigoissa sekä Italian ja Valko-Venäjän liigoissa.

## Lähteet
*Satakunnan Kansan lehtileikearkisto

### Viitteet

## Aiheesta muualla
*Sergei Durdin muistelee isäänsä (englanniksi)
Clackmannanshire

**Clackmannanshire** () on yksi Skotlannin hallintoalueista. Sen rajanaapurit ovat Perth ja Kinrossin, Stirlingin ja Fifen alueet. Siellä on arviolta 51 360 asukasta (vuonna 2015) ja sen pinta-ala on 159 neliökilometriä. Hallintoalueen pääkaupunkina toimii Alloa.

Hallintoalueen nimi kirjoitetaan usein lyhennettynä *Clacks*. 

## Kyliä ja kaupunkeja
*Alloa
*Alva
*Cambus
*Clackmannan
*Coalsnaughton
*Devonside
*Dollar
*Fishcross
*Forestmill
*Glenochil
*Inglewood
*Kennet
*Menstrie
*Muckhart
*Sauchie
*Solsgirth
*Tillicoultry
*Tullibody

## Lähteet

## Aiheesta muualla

*Hallintoalueen internetsivut
Elise Ringen

**Elise Ringen** (s. 11. marraskuuta 1989) on norjalainen uransa lopettanut ampumahiihtäjä. Hänen valmentajanaan toimi Raphaël Poirée.

Ringen voitti nuorten MM-kilpailuissa vuonna 2008 hopeaa sprintistä ja viestistä sekä pronssia takaa-ajosta. Vuoden 2008 EM-kilpailuissa hän voitti kultaa normaalimatkalla ja pronssia viestissä. Ruhpoldingin MM-kilpailuissa 2012 hän sai viestissä pronssia sekä oli sprintissä neljästoista.

Maailmancupissa Ringen kilpaili ensimmäisen kerran kaudella 2007–2008 ollen kahdesti 39:s. Hänen paras sijoituksensa maailmancupissa on kymmenes sija Hochfilzenin pikakilpailusta kaudella 2011–2012.

Ringen lopetti uransa ampumahiihtäjänä keväällä 2016.

## Lähteet
Race (vuoden 2008 elokuva)

**Race** on Abbas-Mustanin ohjaama intialainen Bollywood-elokuva vuodelta 2008. Se perustuu löyhästi Hollywood-elokuvaan *[[Goodbye Lover]]* vuodelta 1998. *Race* oli vuoden neljänneksi menestynein Bollywood-elokuva. Se dubattiin tamiliksi nimellä *Panthayam* ja teluguksi nimellä *Race Telugu*.

## Näyttelijät

## Soundtrack

## Jatko-osa
*[[Race 2]]* ilmestyi 25. tammikuuta 2013. Elokuvassa näyttelivät Saif Ali Khan, Anil Kapoor, John Abraham, Deepika Padukone, Jacqueline Fernandez ja Ameesha Patel.

## Lähteet

## Aiheesta muualla
* Virallinen sivusto  
* 
*
Monique van der Vorst

**Monique van der Vorst** (s. 20. marraskuuta 1984) on hollantilainen kilpapyöräilijä. Hän on voittanut kaksi kertaa hopeamitalin paralympialaisissa.

Vorst halvaantui 13-vuotiaana jaloista onnettomuudessa.

25-vuotiaana vuonna 2010 Van der Vorst joutui onnettomuuteen, kun toinen pyöräilijä törmäsi häneen hänen ajaessa käsipyörällään. Muutama kuukausi onnettomuuden jälkeen hän alkoi saada jalkoihinsa tuntoa. Hän on sen jälkeen opetellut kävelemään. Syytä paranemiseen ei tiedetä.

Van der Vorst aloitti maantiepyöräilyn ja on liittynyt Rabobankin talliin jonka kanssa hän on solminut ammattilaissopimuksen.

Van der Vorst on valittu vuonna 2009 Hollannin vammaisurheilijaksi. Hän oli aloittanut valmistautumisen Lontoossa vuonna 2012 järjestettäviin paralympialaisiin mutta tähtää nyt vuonna 2016 Rio de Janeirossa järjestettäviin olympiakisoihin.
 
## Lähteet

## Aiheesta muualla
*Monique van der Vorstin sivusto
Energian varastointi

**Energian varastointi** tehdään laitteilla tai järjestelyillä, joiden avulla jollain hetkellä tuotettua energiaa voidaan ottaa helposti käyttöön myöhemmin halutulla teholla. Esimerkiksi kun vieterikello vedetään, sen jouseen varastoituu potentiaalienergiaa, joka purkautuu hitaasti liike-energiaksi kellokoneiston käyttöön.

Sähköenergiaa varastoidaan kemiallisena energiana akkuihin ja pattereihin.
Tuulivoiman kehitys on lisännyt kiinnostusta erilaisiin akkuihin ja superkondensaattori-teknologiaan. Noin 99 prosenttia maailman energian varastointointikapasiteetista on pumppuvoimalaitoksia vuonna 2012.

## Sähkön varastointi
Sähkövarasto on laitos, johon varastoidaan tuotettua sähköenergiaa.

Clean Power Researchin Minnesotan osavaltiosta tekemän tutkimuksen mukaan aurinkoenergia ja tuulivoima voivat olla niin edullisia kilowattihinnoiltaan, että kalliiden sähköenergian varastointikeinojen sijaan voi olla järkevämpää rakentaa ylisuuri uusiutuvan energian tuotantokapasiteetti ja hukata ylimääräinen sähköenergia.

Konsulttiyhtiö Pöyryn mukaan sähkön varastointi lämmöksi on investointikustannukseltaan noin sata kertaa edullisempaa kuin sähkönä varastointi. Pöyry pitää kannattavana tuulivoimalla tuotetun ylimääräisen sähkön muuntamista kaukolämmöksi.

## Lämmön varastointi
Lämpövarasto on laitos, johon varastoidaan tuotettua lämpöenergiaa. Tyypillinen lämpövarasto on lämminvesivaraaja.

Hiekka-akku on eräs menetelmä varastoida lämpöenergiaa.

### Helsingin luolalämpövarasto
Helsingissä on Mustikkamaan alla yhteensä 260 000 kuutiometrin luolavarasto, johon pystytään varastoimaan kaukolämpöä 11,6 gigawattituntia. Varaston lataus- ja purkausteho on noin 120 megawattia. Varaston purkamisessa kestää noin neljä vuorokautta. Luolalämpövarasto mahdollistaa kaukolämmön tuotannon optimoinnin viikkotasolla.

Luolalämpövarasto on valmis vuonna 2021.

### Tutkittavia menetelmiä
Faasimuutoslämpövarastossa lämpö varastoidaan aineen faasimuutokseen. Esimerkiksi kesällä auringon lämmöllä sulatetaan välineainetta, vaikkapa jotain sokeriyhdistettä, joka varastoidaan pieniin kapseleihin. Syksyllä aineen annetaan jäähtyä mutta ei jäätyä eli se alijäähtyy. Kun lämpöä halutaan ottaa käyttöön laukaistaan aineen faasimuunnos, josta vapautuu runsaasti lämpöä. Lämpöä voidaan vapauttaa haluttu määrä, kun aine on varastoitu lukuisiin pieniin kapseleihin yhden ison säiliön sijaan.

## Katso myös
* Vauhtipyörä
* Suurjännitetasavirta

## Lähteet

## Aiheesta muualla

*Raili Alanen, Tiina Koljonen, Sirpa Hukari & Pekka Saari: Energian varastoinnin nykytila, VTT tiedotteita 2199, 2003 (pdf)
*Juha Seppänen: Sähköenergian varastointitekniikat älykkäässä sähköverkossa, Metropolia Ammattikorkeakoulu, Sähkötekniikan koulutusohjelma, Insinöörityö, 4.5.2014 (pdf)
*The International Renewable Energy Agency (IRENA): Electricity storage and renewables costs and markets to 2030, October 2017  (pdf)
Hertta Kalkas

**Hertta Yolanda Kalkas** (21. marraskuuta 1925 Helsinki – 17. marraskuuta 2011 Turku) oli suomalainen hoitotieteen uranuurtaja ja Tampereen yliopiston hoitotieteen professori.

Kalkas aloitti hoitoalalla vuonna 1942 apusisarena Uudenkaupungin sotasairaalassa. Hän valmistui sairaanhoitajaksi 1949 ja terveyssisareksi 1950. Hän työskenteli näissä ammateissa sekä lisäksi sairaanhoidon opettajana ja sairaahoito-oppilaitosten rehtorina Helsingissä ja Turussa. Hän väitteli valtiotieteen tohtoriksi 1981. 

Kalkas oli hoitotieteen uranuurtaja: hän opetti alan ensimmäisiä oppilaita Tampereen yliopistossa vuonna 1981 ja toimi sen jälkeen lisäksi tutkijana. Hän on kirjoittanut alan perusteoksiin kuuluvan oppikirjan *Hoitotyön eettiset perusteet*, jota käytettiin pitkään Suomessa ja ruotsinnettuna muissa Pohjoismaissa. Hän oli alan innokas kehittäjä ja kannustava opettaja. Hänen tutkijanuransa pääperiaatteita olivat sekä terveydenhuollon perusteena oleva ihmiskäsitys että vallitsevien terveys- ja sairauskäsitysten tiedostaminen ja noudattaminen. Ajan mittaan esille noussut lääketieteellisen teknologian ylivalta sai hänen huolestumaan, että yksilöllinen kokonaisvaltainen hoito jäisi sivuasiaksi.

Kalkkaan puoliso oli valokuvaaja Vilho Setälä (k. 1985). Kalkkaan vanhemmat olivat oikeusneuvosmies Ilmo Josef Carlstedt (Kalkas) ja Yolanda Karin Johanna Hjelt. Kaupunginjohtaja Jaakko Kalkas oli hänen veljensä.

## Julkaisut
* *Henkilökunnan toiminta työikäisten verenpainepotilaiden ja insuliinidiabeetikkojen avoterveydenhuollossa*. Sairaanhoitajien koulutussäätiö, 1978 
* *Aikuinen insuliinidiabeetikko terveydenhuollon hoitoprosessissa*. Sairaanhoitajien koulutussäätiö, 1981 
* *Hoitotyön eettiset perusteet*. Hertta Kalkas & Anneli Sarvimäki, Sairaanhoitajien koulutussäätiö. 1985 – Ilmestyi myöhemmin nimellä *Hoitotyön etiikan perusteet* (5.&nbsp;uud.p. 1996, 7.&nbsp;p. 2002)  
**Oppikirja ilmestynyt ruotsiksi: *Omvårdnadens etiska grunder*. Almqvist & Wiksell, 1987. 3. p. Liber Utbildning, 1996 

## Lähteet
Maahantuonti

**Maahantuonti** on tavaroiden tai palveluiden ostoa ja tuontia ulkomailta. Maahantuonnin harjoittajaa kutsutaan maahantuojaksi. Kansainvälinen kauppa on kaupankäyntiä, siis tavaroiden ja palveluiden vaihtoa kansainvälisten rajojen yli.

Yleisimmät maahantuonnin yhteydessä maksettavat verot ovat tulli ja arvonlisävero. Veroja maksetaan ainoastaan Euroopan unionin ulkopuolelta tuoduista tavaroista. Arvonlisäveron määrä riippuu tuotavan tavaran arvonlisäverokannasta, kun taas tullin suuruus riippuu tuotavasta tavarasta. Tullin suuruuden voi tarkastaa Euroopan komission TARIC-kyselyn avulla. Tullin ja arvonlisäveron määrää laskettaessa huomioidaan tavaran arvon lisäksi myös kuljetuskustannukset.

Verohallinto vastaa EU:n ulkopuolelta tuodun tavaran arvonlisäverotuksesta 1.1.2018 alkaen. Tulli-ilmoitus annetaan edelleen Tullille. Lisäksi Tulli vastaa edelleen yksityishenkilöiden ja tiettyjen elinkeinonharjoittajien arvonlisäverotuksesta.

## Aiheesta muualla

*TARIC-kysely

## Lähteet
Konebox

**Konebox** oli Keskon omistama, kodintekniikkaan keskittynyt verkkokauppa ja myymäläketju. Kesko perusti ketjun lokakuussa 2008. Ketjuun kuului kesäkuussa 2012 Konebox.fi-nettikauppa sekä neljä itsepalvelumyymälää Espoossa, Vantaalla, Raisiossa ja Tampereella. Suurempi Keskon elektroniikkaketju, Musta Pörssi, sulautui Koneboxiin kesäkuussa 2012, minkä seurauksena Koneboxin nimi poistui vuodenvaihteessa 2012–2013. Koneboxin tunnuslause oli "Halpaa mutta toimii".

## Lähteet

## Aiheesta muualla
*Keskon lehdistötiedote 28.10.2008
Boeing VC-25

**Boeing VC-25** on yhdysvaltalaisen Boeingin Yhdysvaltain ilmavoimille valmistama henkilönkuljetuskone, joka on versio kaupallisesta Boeing 747:stä. Lentokone on tunnettu roolistaan Air Force Onena, mitä nimitystä kuitenkin käytetään kaikista Yhdysvaltain presidentin kuljetukseen käytetyistä ilmavoimien lentokoneista vain, kun virassa oleva presidentti itse on koneessa. 

Konetta on käytetty myös kuolleiden presidenttien ruumiiden kuljetukseen. Siinä on kuljetettu sekä Ronald Reaganin että Gerald Fordin maalliset jäänteet. Ruumisarkut kuljetetaan paikalla, josta voi poistaa tuolit ja pöydän.

## Kehitys

Lentokoneelta vaadittiin vähintään kolme moottoria, ja lentokantamaksi vähintään 9&nbsp;700 kilometriä. Boeingin ohella vaihtoehtona oli myös McDonnell Douglas DC-10. Lopulta valittiin Boeingin 747. Lentokoneen sisustat on suunnitellut Nancy Reagan.

Ulkoinen väritys ja kuviointi on sama, jonka suunnittelivat Raymond Loewy ja John F. Kennedy yhdessä vuonna 1962 rakennettua Air Force One -konetta varten.

## Suunnittelu ja valmistus

Lentokoneessa on kolme kerrosta, ja sen pinta-ala on 370&nbsp;m². Alin kerros on lähinnä matkatavaroille ja ruualle. Lentokone on suunniteltu erityisesti presidentin työskentelyä silmällä pitäen. Matkustajille tarkoitettu alue, joka vastaa tavallisen lentokoneen ensimmäistä luokkaa, sijaitsee toisessa kerroksessa. Tämä tila on journalisteille ja muille matkustajille.

### Valkoinen talo

Koneen etuosaa kutsutaan "Valkoiseksi taloksi". Siellä sijaitsevat presidentin yksityiset tilat, joihin kuuluu nukkumatilat, toimisto, suihku ja vessa. Käytävällä on myös paikka kahdelle salaisen palvelun agentille. Presidentillä on mahdollisuus johtaa valtiota koneesta käsin. Tämä ominaisuus lisättiin Syyskuun yhdennentoista päivän iskujen jälkeen.

Ohjaamon alapuolella sijaitsee nykyaikainen lääkintäosasto, jossa on lääkkeitä, lääkintäpöytä ja ensiaputarvikkeita. Jokaisella lennolla on lääkäri ja sairaanhoitaja.

Lentokoneen ruuat valmistetaan kahdessa keittiössä, jossa on mahdollisuus valmistaa ruokaa sadalle henkilölle kerrallaan. Presidentille on oma menu, ja muut matkustajat ruokailevat "valkoisen talon" ulkopuolella.

Lentokoneessa on suojatut ja ei-suojatut ääni-, faksi- ja datayhteydet. Lentokoneen ruumaan mahtuu matkustajien tavarat, mutta presidentin autot ja vastaavat kuljetetaan erillisillä rahtikoneilla. Yhdysvaltain ulkopuolisilla lennoilla on mukana myös täysin identtinen varakone. Lentokoneessa on myös mahdollisuus lennon aikana tankkaamiseen. Koneessa on myös tasokas baarikaappi, asekaappi ja ruumishuone neljälle vainajalle. Päätös nykyisen konesarjan hankinnasta tehtiin presidentti Reaganin aikakaudella.

## Tekniset tiedot

## Lähteet

## Aiheesta muualla

* What's inside Air Force One - US President's Airplane Animaatio, joka havainnollistaa koneen rakennetta kolmiulotteisen mallin avulla.
Kimmo Sarje

**Kimmo Sarje** (s. 10. joulukuuta 1951) on suomalainen taiteilija, kuraattori ja filosofian tohtori. Hän on toiminut opettajana ja kriitikkona ja kirjoittanut kirjoja taiteen alalta sekä näyttelyluetteloita.

Sarjen vanhemmat olivat lääninneuvos Unto Rafael Sarje, aiemmin Sahlgren, ja kotitalousopettaja, tietokirjailija ja kuvataiteilija Irma Sarje.

Kimmo Sarje on pitänyt myös valokuvanäyttelyn, jossa oli esillä kuvia Petroskoista ja DDR:stä kertovan näyttelyn Porin taidemuseossa. 
Hänelle myönnettiin taiteilijaeläke vuonna 2018.

## Julkaisut
**Anders Chydeniuksen liberaali ajattelu ja sen lähteitä,* Chydenius-instituutti, 1985
**Usko, touhu, rakkaus: ajatusmuotojen arkeologiaa Suomessa,* Tutkijaliitto, 1986
**Romantiikka ja postmoderni,* Valtion painatuskeskus, Kuvataideakatemia. 1989 
**Sigurd Frosteruksen modernin käsite: maailmankatsomus ja arkkitehtuuri,* Valtion taidemuseo, 2000

## Lähteet

## Aiheesta muualla
I.P. Sukkula

**I.P. Sukkula** (15. huhtikuuta 1988 – 15. elokuuta 2008) oli menestyksekäs suomenhevonen. Hevosen kasvatti kajaanilainen Heikki Parviainen ja se on myös kilpaillut Parviaisen tallista käsin koko sen pitkän uran aikana. I.P. Sukkula on osallistunut kuninkuusraveihin seitsemän kertaa, jotka olivat vuonna 1994 Oulussa, vuonna 1995 Tampereella, vuonna 1996 Mikkelissä, vuonna 1997 Ylivieskassa, vuonna 1998 Kuopiossa, vuonna 1999 Porissa, vuonna 2000 Joensuussa ja vuonna 2001 Turussa. Mikkelin, Porin ja Joensuun kuninkuusraveista I.P. Sukkula on saanut kuningattaren tittelin. I.P. Sukkula muistetaan erityisesti 3100 metrin matkan erikoihevosena. Kilpailu-uran jälkeen I.P. Sukkula sai 4 jälkeläistä. I.P. Sukkula menehtyi 15.8.2008 sairaskohtaukseen 20-vuotiaana. 

## Lähteet
*Hippos.fi
*Sukuposti.net
Stephanus Laurentii

**Stephanus Laurentii** (k. 19. tammikuuta tai 20. tammikuuta 1496) oli fransiskaanimunkki, joka suoritti ensimmäisenä suomalaisena keskiajalla Roomassa teologian tohtorin tutkinnon.

Laurentiin syntymäpaikka ja -aika ovat tuntemattomat. Hänet mainitaan kuitenkin suomalaiseksi (*finno*) ja hän lienee saanut kasvatuksensa jossakin Suomen luostarikouluista. Laurentii toimi Viipurin guardianina sekä myöhemmin fransiskaanien Pohjoismaisen eli Dacian provinssin esimiehenä eli ministerinä 1478–1493. Vuosina 1481–1482 hän suoritti Roomassa teologian tohtorin tutkinnon, vuonna 1486 hän piti fransiskaanien provisiaalikokouksen Viipurissa. Hänet haudattiin Kökarin luostarikirkkoon, mikä viittaa hänellä olleen kytköksiä Kökarin fransiskaanikonventtiin. 

## Lähteet
* 
* 
*
Geoff Smith

**Geoff Smith** on muun muassa seuraavien henkilöiden nimi:

*Geoff Smith, (s. 1928), englantilainen jalkapallomaalivahti
*Geoff Smith (s. 1953), brittiläinen maratonjuoksija, Bostonin maratonin voittaja 1984 ja 1985
*Geoff Smith (s. 1969), kanadalainen jääkiekkoilija
Pan-Amerikan kisat 1983

**Vuoden 1983 Pan-Amerikan kisat** järjestettiin Caracasissa 14. elokuuta – 29. elokuuta 1983.

Kisat tulivat tunnetuksi laajoista dopingtesteistä, ja 17 urheilijaa jäi kiinni kielletyistä aineista. Tämän lisäksi monet Yhdysvaltain yleisurheilujoukkueen jäsenistä lähtivät kisoista ennen lajiensa alkua.

## Mitalitaulukko

## Lähteet
Vesileipävankeus

**Vesileipävankeus** oli ennen käytössä ollut vankeuden muoto, jossa vanki sai vankilassa ollessaan ravinnoksi pelkkää vettä ja leipää. Vesileipävankeus määrättiin pääasiassa vaihtoehtoisena rangaistusseuraamuksena tavalliselle vankeudelle. Vesileipävankeutta pidettiin enemmänkin häpeä- tai ruumiinrangaistuksena kuin varsinaisena vapausrangaistuksena.

## Suomessa

Vuoden 1734 laki määräsi vankeuden vedellä ja leivällä rangaistukseksi useista rikoksista.  Vuoden 1889 rikoslaki poisti vesileipävankeuden muutoin käytöstä, mutta se voitiin määrätä rangaistukseksi kuritushuonevankien vankilassa tekemistä rikoksista. 

Vuonna 1930 säädettiin laki vapausrangaistuksen koventamisesta, jolla vesileipävankeus palautettiin käyttöön. Lain mukaan kuutta kuukautta lyhyemmät vankeusrangaistukset oli yleensä muunnettava vesileipävankeudeksi, jolloin vankeusaikaa samalla lyhennettiin niin, että yksi päivä vesileipävankeutta vastasi viittä päivää tavallista vankeutta. Vesileipävankeuteen ei kuitenkaan voitu määrätä raskaana olevaa naista tai henkilöä, jonka terveydentila ei sitä olisi kestänyt, eikä ilman lääkärin lausuntoa myöskään alle 18-vuotiasta tai yli 60-vuotiasta henkilöä. Tämä laki kumottiin vuonna 1946.  Tämän jälkeen vesileipävankeus tuli jälleen kysymykseen vain kuritushuonevankien vankilassa tekemien rikosten rangaistuksena, ja sellaisenakin se poistettiin laista, kun kuritushuonerangaistus vuonna 1975 poistettiin käytöstä.

## Katso myös
*Raipparangaistus

## Lähteet
Jääpallon SM-sarja 1955

**Jääpallon Suomen mestaruus kaudella 1954-1955** ratkaistiin yksinkertaisessa sarjassa. Mitalikolmikko oli sama jo viidettä kautta peräkkäin, järjestys tosin vaihteli vuosittain. Lappeenrannan Veiterä voitti mestaruuden kolmen pisteen erolla Oulun Palloseuraan. WP-35 sai pronssimitalit.

## Mestaruussarja
### Sarjataulukko

### Ottelut

Uusintaottelussa putoamisesta Veitsiluodon Vastus voitti Viipurin Reippaan 5-1. Suomensarjasta nousivat pudonneiden Reippaan:n ja KUP:n tilalle OLS ja Porvoon Akilles.

## Mestarijoukkue
**Veiterän mestarijoukkue:** Antti Paloheimo, Matti Hyväri, Juhani Halme, Arvo Raitavuo, Veikko Partanen, Risto Ovaska, Pentti Kekola, Aarne Airaksinen, Pentti Vartiainen, Matti Serenius, Hannu Airaksinen, Esko Pastinen ja Pertti Sipponen. Valmentaja: Pentti Pöysti

## TUL:n SM-sarja
Työväen Urheiluliiton jääpallomestaruuden voitti Oulun Työväen Palloilijat, joka sai paikan seuraavan vuoden jääpallon SM-sarjaan. TUL:n mestaruus ratkaistiin viimeisen kerran.

### Sarjataulukko

Mestarijoukkue OTP: Pentti Veromaa, Jorma Hurskainen, Jorma Ollanketo, Paavo Laukka, Reino Kaarela, Eino Torvinen, Matti Isoherranen, Juhani Nisula, Heikki Ollikainen, Rauli Kampman ja Jouko Ahmala sekä Eero Koivunen. Huoltaja Alpo Viinikainen.

## Liittojen välinen mestaruusottelu
Ei pelattu 

## Lähteet
* Mitä-Missä-Milloin 1956, Otava 1956.
* Martti Jukola: Urheilun Pikkujättiläinen, 1958.
* Pekka Anttinen: Vuosisata jääpalloa, 2011
* Helsingin Ponnistus 1955
* Suomen Palloliiton toimintakertomus 
* TUL:n toimintakertomus 1955
Jääpallon Suomensarja 1955

**Jääpallon Suomensarja kaudella 1954–1955** pelattiin kahdessa lohkossa. Lohkojen voittajat nousivat seuraavan kauden jääpallon mestaruussarjaan ja lohkojen viimeinen putosi maakuntasarjaan. Osallistuvia joukkueita oli vain 13, sillä OPP, RU-38 ja Ilves-Kissat luopuivat sarjasta. Lohkovoittajiksi selviytyivät itälohkossa Akilles ja länsilohkossa OLS, jotka nousivat näin mestaruussarjaan. Sarjasta putosivat luopuneiden joukkueiden lisäksi Kärpät ja YVPS.

Työväen Urheiluliiton puolella pelattiin oma suomensarjansa.

## Palloliiton Suomensarja
**Palloliiton Suomensarja** pelattiin vuonna 1955 kaksilohkoisena lohkovoittajien noustessa vuoden 1956 jääpallon mestaruussarjaan.

### Sarjataulukko
#### Länsilohko

#### Itälohko

## TUL:n Suomensarja
**Työväen Urheiluliiton Suomensarja** pelattiin vuonna 1955 nelilohkoisena lohkovoittajien karsiessa noususta TUL:n mestaruussarjaan, jota ei kuitenkaan enää kaudella 1956 pelattu, vaan TUL:n seurat siirtyivät Palloliiton sarjoihin.
### Runkosarja
#### Etelälohko

#### Itälohko

#### Länsilohko

#### Pohjoislohko

### Loppuottelut
* VarTP – TMP 7–0 (3–0)
* Sisu – Louhi 0–1 (0–0)
* Louhi – VarTP 1–8 (0–5) – Varkauden Työväen Palloilijat voitti TUL:n Suomensarjan.

## Lähteet
* Mitä-Missä-Milloin 1956, Otava 1956.
* Palloliiton toimintakertomus 1955 
* TUL:n toimintakertomus 1955
Ty the Tasmanian Tiger 2: Bush Rescue

**Ty the Tasmanian Tiger 2: Bush Rescue** on 3D-tasohyppelypeli PlayStation 2:lle, Xboxille, GameCubelle ja Game Boy Advancelle. Krome Studios kehitti pelin ja Electronic Arts (EA) julkaisi sen vuonna 2004. Peli on jatkoa vuonna 2002 julkaistulle *[[Ty the Tasmanian Tiger]]* -pelille.

## Pelattavuus

Ty aloittaa Southern Riversillä, mikä on maaseutua, joka jakautuu eriin alueisiin. Pelissä on rajoitettu avoimen maailman tunne, koska Ty pystyy tutkimaan laajoja alueita ja polkuja. Suurin osa pelistä Ty kulkee jaloin, mutta matkan varrella hän saa kulkupelejä ja esineitä kuten auton, sukellusveneen tai mekaanisen asusteen.  

Pelin aikana Ty tekee tehtäviä, joita hän saa kylän asukkailta. Tehtävä voi olla esineen viemistä paikasta A, paikkaan B, tuhota ratkaisevia esinetä tai voittaa vihollisia/pomovastuksia. Kun pelaaja on suorittanut tarinan kannalta tärkeät tehtävät, pelaaja etenee pelissä ja pääsee ussiin alueisiin. Yksi Tyn tavaramerkki on hyökkäys bumerangilla, joita hän voi heittää kaksi kerrallaan päihittääkseen vihollisen. Ty voi myös hyökätä puremalla. 

## Juoni

Ty the Tasmanian Tiger-pelissä, Ty kukisti Boss Cassin, joka joutui vankeuteen. Eräänä päivänä, Ty ja Shazza olivat ajelemassa, kunnes Ranger Ken kertoi, että Boss Cass (joka oli aikoinaan vanginnut Tyn vanhemmat) oli paennut Currawongin vankilasta ja lähtenyt kohti omaa maataan, Cassopolista. Dennis (korallisormisammakko) oli perustanut organisaation pysäyttääkseen Cassin, Bush Rescuen. Tyn ollessa Bush Rescuen jäsen, hän joutuu tekemään useita eri tehtäviä Southern Riversillä, kuten: kuljettaa arvokkaita esineitä, pelastaa siviilejä ja pysäyttää Cassin paholais liskojen ilkeät aikomukset. Kun Ty kukistaa Boss Cassin uuden assistentin, Cybersaurin, Julius (Bush Rescuen tiedemies) saa selville Cassin ilkeän juonen. Tyn kukistettua viholliset tieltään, hän viimein kohtaa Cassin. Tyn ja Cassin välinen taistelu käytiin tulivuoressa. Tyn voitettua, hän, Chazza ja Sly saivat rohkeus ja kunnia mitalit. Lopussa Cass tarjoilee hänen entisille käskyläisille ruokaa.

## Vastaanotto

* GameSpot - 7.0/10
* IGN - 7.0/10
* Eurogamer - 5/10

## Lähteet
Guildfordin katedraali

**Guildfordin katedraali** (), virallisesti **The Cathedral Church of the Holy Spirit, Guildford** on katedraali Guildfordin kaupungissa Surreyn kreivikunnassa Englannin alueella Yhdistyneessä kuningaskunnassa. Katedraalin suunnitteli englantilainen arkkitehti Sir Edward Brantwood Maufe. Katedraalin rakentaminen alkoi vuonna 1936 ja päättyi 1961. Katedraalin rakennustyöt keskeytyivät vuosiksi 1939–1945 toisen maailmansodan takia. 

Katedraalin torni nousee 48,8 metriin asti, ja sen päällä on 4,6-metrinen kultainen enkeli. Katedraali edustaa art deco- ja goottilaista tyyliä.

## Lähteet
Juha Suonpää

**Juha Suonpää** (s. 1963) on suomalainen valokuvaaja ja valokuvauksen opettaja. Hän on oppiarvoltaan taiteen tohtori.

Suonpää on Tampereen Ammattikorkeakoulun kuvataiteen yliopettaja ja Lapin yliopiston taiteiden tiedekunnan osa-aikainen luontokuvauksen professori.

## Teokset

* Naavametsän salaisuus; Juha Suonpää, Marja-Leena Korte. 1989 
* Ympäristökasvatuselokuvat ja -videot; Tero Pajukallio & Juha Suonpää. [1989] 
* Kiertotähti [Moniviestin]: video-opetuspaketti; Marja-Leena Korte, Juha Suonpää; kirjallisen osuuden kuvitus: Matti-Pekka Ratia, Marja-Leena Korte. 1990. 
* Maailma lainassa [Heijastuskuva]; Alice Karlsson; julkaisija: Ammattikasvatushallitus. 1990. 
* Omppu-orava; Juha Suonpää, Marja-Leena Korte. 1990 
* Taikaämpäri; Juha Suonpää, Marja-Leena Korte. 1990 
* Voimanpesä [Moniviestin]: energinen video-opetuspaketti: ala-aste; toimittajat: Juha Suonpää, Marja-Leena Korte-Suonpää; kuvitus: Visa Suonpää. [1992] 
* Karhunpennun kesä; Juha Suonpää, Marja-Leena Korte-Suonpää. 1993. 
* Metsä liikkuu, Juha Suonpää, Marja-Leena Korte-Suonpää; 1994 
* Luontokuvan totuudenhetki: keskustelua aitoudesta; Juha Suonpää. 2001 
* Petokuvan raadollisuus: luontokuvan yhteiskunnallisten merkitysten metsästys; Juha Suonpää. 2002 
* Sacred places: a journey among the tourist scenes of the world = Pyhät paikat: matka turismin näyttämöille. 2007 
* Valokuva on IN; Juha Suonpää; [julkaisijat]: Tampereen ammattikorkeakoulu, Suomen valokuvataiteen museo. 2011

## Lähteet

## Aiheesta muualla

* Kuusi kuvaa Juha Suonpään elämästä. 9.1.2021 Yle Radio 1
Voodoo Vince

***Voodoo Vince*** on tasohyppelypeli, jonka kehitti Beep Industries ja julkaisi Microsoft Game Studios vuonna 2003.

## Pelattavuus

Pelissä pelataan voodoonukella, Vincellä, joka osaa juosta, hyppiä, lyödä ja tehdä pyörimisiskun. Peli pyörii Vincen voodootaitojen ympärillä, joita pelaaja voi käyttää, kun on löytänyt voodooikoneja kentistä. Kun Vincen voodoo voimamittari on täysi, pelaaja voi tuhota jokaisen lähellä olevan vihollisen. Pelin kentistä voi löytyä: zombien tuhkapussi, mikä nostattaa Vincen terveyttä, jos niitä kerää 100, sydämiä, mitkä antavat Vincelle extra elämän, rukousnauhat, joita saa hävinneiltä vihollisilta ja nostattaa Vincen voodoo voimia, ja pääkallosivuja. Kun kerää kaikki pääkallosivut kentästä, saa pääkallon, jolla voi kasvattaa voodoo voimia. Pelissä voi käydä edellisissä kentissä vaunuaseman kautta. Pelin aikana Vince pääsee lentämään lentokoneella, ajamaan suokiiturilla, ohjamaan sukellusvenettä ja monia muita ajoneuvoja.

## Vastaanotto

Voodoo Vince sai hyvän vastaanoton kriitikoilta ja sitä väitettiin Xbox-konsolin parhaaksi tasohyppely peliksi aikoinaan.

* GameSpot - 7.8/10
* GameSpy - 3/5
* IGN - 7.6/10

## Lähteet
Jääpallon SM-sarja 1956

**Jääpallon Suomen mestaruus kaudella 1955-1956** ratkaistiin yksinkertaisessa sarjassa. Suomen Palloliitto ja Työväen Urheiluliitto yhdistivät jääpallosarjansa, jolloin kahta erillistä mestaruussarjaa ei enää pelattu ja mestaruussarjasta tuli todellinen Suomen mestaruussarja. Jalkapallossa SPL:n ja TUL:n sarjojen yhdistyminen oli tapahtunut kaudeksi 1948. TUL:n joukkueista mukana oli edeliskauden TUL:n mestari Oulun Työväen Palloilijat, joka jäi sarjassa kymmenenneksi ja putosi suomensarjaan.

Suomen mestaruuden voitti Oulun Palloseura, joka voitti kaikki ottelunsa. OPS:n takana KUV ja Veiterä saavuttivat saman pistemäärän, KUV sai hopeamitalit paremman maalieron ansiosta. Veiterä saavutti pronssia. KUV:lle hopea oli sen jääpallohistorian ensimmäisen mitalisijoitus. Samalla KUV otti WP-35:n paikan suomen kolmen parhaimman jääpalloseuran joukossa useaksi kaudeksi.

## Mestaruussarja
### Sarjataulukko

### Ottelut

Suomensarjasta nousivat pudonneiden JMP:n, OTP:n ja Akilleksen tilalle Vaasan Palloseura ja Lappeenrannan Pallo-Toverit.

## Suomen mestarit
**OPS:n joukkue:** Kullervo Muurinen, Erkki Hedman, Veijo Saariaho, Matti Kovalainen, Pauli Heiskanen, Veijo Sohlo, Juhani Turpeenniemi, Tauno Kaurala, Seppo Alatalo, Veikko Allinen, Alpo Aho, Pentti Veromaa, Jorma Hakalahti. Valmentaja: Kaarlo Sohlo 

## Lähteet
* Mitä-Missä-Milloin 1958, Otava 1957.
* Martti Jukola: Urheilun Pikkujättiläinen, 1958.
* Pekka Anttinen: Vuosisata jääpalloa, 2011
* Suomen Palloliiton toimintakertomus
Jääpallon SM-sarja 1957

**Jääpallon Suomen mestaruus kaudella 1956-1957** ratkaistiin yksinkertaisessa sarjassa. Lappeenrannan Veiterä voitti mestaruuden, pisteen erolla ennen Oulun Palloseuraa.

## Mestaruussarja
### Sarjataulukko

### Ottelut

Suomensarjasta nousivat pudonneiden HJK:n ja Lappeenrannan Pallo-Toverien tilalle Oulun Tarmo ja Mikkelin Palloilijat.

## Suomen-mestarit
Veiterä: Antti Paloheimo, Jonni Pajukari, Erkki Partanen, Jouko Taskinen, Veikko Partanen, Risto Ovaska, Aarne Airaksinen, Arvo Raitavuo, Pentti Immonen, Matti Serenius,Hannu Airaksinen ja Pentti Sipponen.

## Lähteet
* Mitä-Missä-Milloin 1958, Otava 1957.
* Martti Jukola: Urheilun Pikkujättiläinen, 1958.
* Pekka Anttinen: Vuosisata jääpalloa, 2001
* Suomen Palloliiton toimintakertomus
Jääpallon SM-sarja 1959

**Jääpallon Suomen mestaruus kaudella 1958-1959** ratkaistiin yksinkertaisessa sarjassa. Käpylän Urheilu-Veikot uusi mestaruutensa.

## Mestaruussarja
### Sarjataulukko

### Ottelut

Uusintaottelussa putoamisesta Helsingin IFK voitti Mikkelin Palloilijat 2-1. Suomensarjasta nousivat pudonneiden MP:n ja Vaasan IFK:n tilalle Vaasan Palloseura ja Viipurin Reipas Lahdesta.

### Yleisömäärät

Yleisömäärät kerätty Helsingin Sanomien otteluraporteista

## Mestarijoukkue
**KUV:n joukkue:** Ohto Uotinen, Olavi Varma, Kai Ström, Nils Månsson, Matti Niemi, Lauri Martti, Kauko Korpela, Tauno Timoska, Reijo Rihtamo, Pentti Jokinen, Tapio Hovi, Veikko Laurikainen, Sakari Pihlamo, Heikki Laukkanen ja Antti Einiö valmentaja: Kaarlo Einiö.

## Lähteet
* Mitä-Missä-Milloin 1960, Otava 1959.
* Pekka Anttinen: Sata vuotta jääpalloa, 2011
* Suomen Palloliiton toimintakertomus 

### Viitteet
Per-Håkan Slotte

**Per-Håkan Daniel Slotte** (s. 9. joulukuuta 1942 Hammarland) on suomalainen virkamies ja poliitikko.

Slotte on koulutukseltaan arkkitehti. Vuosina 1970–1972 hän toimi Helsingin kaupungin toimistoarkkitehtina, Helsingin seutukaavaliitossa seutukaava-arkkitehtina 1972–1980 sekä kauppa- ja teollisuusministeriön ylitarkastajana 1980–1991.

1970- ja 1980-luvulla Slotte toimi Helsingin kaupunginvaltuuston jäsenenä. Vuosina 1991–1995 hän toimi Porvoon maalaiskunnan kunnanjohtajana ja vuosina 1995–2006 Porvoon kaupunginjohtajana. Hän on puoluetaustaltaan RKP:läinen.

Vuonna 2011 Slotte tuomittiin virkavelvollisuuden rikkomisesta 60 päiväsakkoon. Hän ja hänen seuraajansa Marcus Henricson olivat Porvoon kaupunginjohtajina sopineet Slotten entiselle sihteerille erorahan, jota oli perusteltu kirjaamattomilla ylitöillä.

Per-Håkan Slotten veli oli arkkitehti Carl-Johan Slotte.

## Lähteet
Tarina meistä kahdesta

**Tarina meistä kahdesta** (*The Story of Us*) on Rob Reinerin ohjaama draamakomediaelokuva vuodelta 1999. Sen pääosia esittävät Bruce Willis, Michelle Pfeiffer, Colleen Rennison, Jake Sandvig, Tim Matheson, Rob Reiner, Julie Hagerty ja Rita Wilson.

Elokuva kertoo pariskunnasta (Willis ja Pfeiffer), joka on ollut viisitoista vuotta naimisissa. Suhteesta on kadonnut kipinä, mutta he yrittävät pelastaa sen. Rotten Tomatoes -sivuston mukaan kriitikkojen yhteinnen mielipide on, että tarina on tylsä ja ennalta arvattavissa, ja Willisin ja Pfeifferin välinen huono henkilökemia tekee sen vielä huonommaksi.

Elokuva ei menestynyt taloudellisesti.

## Lähteet

## Aiheesta muualla
*
Narvi (kuu)

**Narvi** on Saturnuksen kuu. Sen löysi Scott S. Sheppard ryhmineen vuonna 2003. Aluksi siitä käytettiin nimitystä **S/2003 S 1**, mutta 21. tammikuuta 2005 sen nimeksi hyväksyttiin Narvi skandinaavisen mytologian hahmon mukaan.

## Lähteet

*Minor Planet Center - S/2003 S 1
Homeperseensuo

**Homeperseensuo** on suo Haminassa n. 19 kilometrin päässä keskustasta. Suolla on turvetuotantoalue.
Nimen historiaa on käsitelty kirjassa *[[Homeperseensuo ja muita matkailukohteita]]* . Homeperseensuo on osa Haminan Reserviupseerikoulun harjoitusalueita.

## Lähteet